

**EDITURA „ALMA MATER” BACĂU**

Str. Spiru Haret, nr. 8, 600114, Bacău ‖ Tel.: +40-234-542411 int. 638 ‖ Fax: +40-234-545753

https://editura-almamater.ub.ro/ ‖ E-mail: almamater@ub.ro, edituraalmamater@gmail.com

**CONTRACT DE EDITARE-TIPĂRIRE**

**Nr.**\_\_\_\_\_\_**/**\_\_\_\_\_\_\_\_\_\_\_\_

încheiat între:

**Editura „Alma Mater”** a Universității „Vasile Alecsandri” din Bacău, cu sediul în Str. Spiru Haret, nr. 8, 600114, Bacău, România, reprezentată prin **Rector**, **..........................................................................................**, și prin **Director Editură**, **...............................................................**, în calitate de prestator, denumită în continuare pe scurt „Editura”,

și

**Titularii drepturilor patrimoniale de autor,** în calitate de beneficiari:

|  |  |
| --- | --- |
| Nume și Prenume: |  |

|  |  |
| --- | --- |
| Domiciliu: |  |

|  |  |  |  |  |
| --- | --- | --- | --- | --- |
| Act de identitate: C.I. seria |  | Nr. |  |  |

|  |  |  |  |
| --- | --- | --- | --- |
| Date de contact: Telefon |  | E-mail |  |

**CAPITOLUL 1. OBIECTUL CONTRACTULUI**

**Art. 1.1.** Obiectul prezentului contract îl constituie: editarea, multiplicarea, tipărirea, distribuirea și comercializarea lucrării cu titlul:

**CAPITOLUL 2. DURATA CONTRACTULUI DE EDITARE-TIPĂRIRE**

**Art. 2.1.** Prezentul contract de editare-tipărire este valabil din momentul semnării acestuia de către ambele părți contractante și va avea o durată de valabilitate de **5 (cinci) ani**.

**CAPITOLUL 3. NATURA CESIUNII DREPTURILOR PATRIMONIALE DE AUTOR**

**Art. 3.1.** Drepturile patrimoniale de autor se vor reglementa separat printr-un *Contract de cesionare a drepturilor patrimoniale de autor*.

**CAPITOLUL 4. TIRAJUL ȘI PRELUNGIREA DE TIRAJ**

**Art. 4.1.** Părţile contractante convin ca lucrarea care face obiectul prezentului contract să se tipărească într-un tiraj inițial de \_\_\_ exemplare.

|  |  |
| --- | --- |
| **Art. 4.2.** Formatul de imprimare este |  |

|  |  |
| --- | --- |
| **Art. 4.3.** Imprimarea manuscrisului se va realiza pe hârtie de tip |  |

|  |  |
| --- | --- |
| **Art. 4.4.** Imprimarea coperții se va realiza pe carton de tip |  |

**Art. 4.5.** Primul exemplar din tirajul inițial se consideră **exemplar de control** și este predat autorilor pentru verificare. Dacă autorii lucrării constată că în primul exemplar al tirajului există neconcordanțe / erori /greșeli față de draftul predat spre tipărire, vor semnala acest lucru în scris către **„Editura”**.

**Art. 4.6.** Din tirajul inițial, titularii drepturilor patrimoniale de autor primesc \_\_\_ exemplare, gratuit.

**Art. 4.7.** Distribuirea exemplarelor rămase se realizează după cum urmează:

* \_\_\_ exemplar (obligatoriu) pentru fondul de carte al Editurii „Alma Mater”;
* \_\_\_ exemplar (obligatoriu) pentru Biblioteca Județeană „Costache Sturdza” Bacău;
* \_\_\_ exemplare (obligatoriu) pentru Depozitul Legal de Carte al Bibliotecii Naţionale a României (conform Legii nr. 11/1995);
* \_\_\_ exemplare (obligatoriu) pentru Biblioteca Universității „Vasile Alecsandri” din Bacău;
* \_\_\_ exemplare (opțional) pentru schimbul de carte interbibliotecar;
* \_\_\_ exemplare (donație) pentru Depozitul Legal de Carte al Bibliotecii Naționale a Republicii Moldova/Camerei Naționale a Cărții din Republica Moldova.

**Art. 4.8.** Prelungirea de tiraj a lucrării se realizează la cererea unuia dintre autori, într-un număr de exemplare stabilit de către „Editura”, împreună cu autorii.

**CAPITOLUL 5. TERMENE DE PREDARE**

|  |  |
| --- | --- |
| **Art. 5.1.** Data convenită pentru predarea originalului lucrării de către autori este: |  |

|  |  |
| --- | --- |
| **Art. 5.2.** Data convenită pentru apariția și difuzarea tirajului inițial este: |  |

**Art. 5.3.** Termenul de realizare a prelungirii de tiraj este de 5 (cinci) zile lucrătoare de la data solicitării.

**CAPITOLUL 6. REMUNERAȚIA AUTORILOR**

**Art. 6.1.** Prețul de vânzare a lucrării va fi stabilit în conformitate cu procedura privind *Organizarea activităților și evidențelor specifice Editurii „Alma Mater” din cadrul Universității „Vasile Alecsandri” din Bacău*.

**Art. 6.2.** Plata drepturilor patrimoniale de autor se va face conform *Contractului de cesionare a drepturilor patrimoniale de autor, care se va încheia odată sau ulterior încheierii prezentului contract*.

**CAPITOLUL 7. OBLIGAȚIILE PĂRȚILOR CONTRACTANTE**

**Art. 7.1.** Titularii drepturilor patrimoniale de autor sunt obligați:

* să achite contravaloarea taxei ISBN de 50 de lei (autori din exteriorul Universității „Vasile Alecsandri” din Bacău);
* să prezinte Editurii o dovadă de plată pentru executarea tirajului (Referat de necesitate, chitanță etc.);
* să predea originalul lucrării pe suport electronic la termenul prevăzut în contract;
* să coopereze cu Editura în procesul de evaluare a lucrării în vederea publicării, în realizarea exemplarului de control și a tirajului convenit;
* să asigure machetarea completă a lucrării care face obiectul prezentului contract în concordanță cu cerințele Editurii;
* să avizeze, pe proprie răspundere, exemplarul de control, cu mențiunea *„Bun de tipar”*; eventualele modificări solicitate după imprimarea tirajului vor fi plătite separat, conform devizului întocmit de Editură;
* să garanteze liniștita exercitare a drepturilor de a reproduce și difuza lucrarea;
* să-l garanteze pe editor împotriva tulburărilor provenite de la terți;
* să acorde Editurii dreptul prioritar de publicare în format electronic al lucrării tipărite.

**Art. 7.2.** Editura „Alma Mater” din cadrul Universității „Vasile Alecsandri” se obligă:

* să efectueze demersurile necesare pentru alocarea codului ISBN și obținerea Descrierii CIP;
* să editeze și să tipărească lucrarea la standardele calitative cerute de autor;
* să respecte forma originală a manuscrisului lucrării și să o reproducă fără niciun fel de modificări, dacă nu a obținut acordul prealabil scris al autorului;
* să predea autorului numărul de exemplare oferite cu titlu gratuit;
* să reproducă, să difuzeze și să comercializeze lucrarea în temeiul prezentului contract;
* să nu cedeze contractul de editare fără consimțământul prealabil scris al autorilor;
* să asigure plata sumelor care li se cuvin autorilor în urma reproducerii, difuzării și comercializării lucrării conform prevederilor prezentului contract.

**CAPITOLUL 8. FORȚA MAJORĂ**

**Art. 8.1. „Forța majoră”** este definită ca fiind orice eveniment extern, imprevizibil, absolut invincibil și inevitabil, care împiedică să fie executate obligațiile ce le revin părților, care nu poate fi creat, controlat sau modificat de către una dintre Părți, care nu este urmarea faptei acesteia sau a persoanelor pentru care aceasta este ținută a răspunde, eveniment sau circumstanță pe care Părțile nu ar fi putut să le prevadă înainte, care nu pot fi atribuite vreunei Părți și care, odată apărute, nu au putut fi evitate sau depășite de către Părți, potrivit prezentului contract și sunt constatate de o autoritate competentă.

**Art. 8.2.** Forța majoră este constatată de o autoritate competentă.

**Art. 8.3**. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care acționează aceasta sub rezerva constatării ei potrivit legii.

**Art. 8.4.** Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

**Art. 8.5.** Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și de a lua orice măsuri care îi stau la dispoziție, în vederea limitării consecințelor sau prejudiciilor produse celeilalte părți.

**Art. 8.6.** Dacă forța majoră acționează sau se estimează că va acționa o perioadă mai mare de 3 luni de zile, oricare parte va avea dreptul să notifice celeilalte părți încetarea de plin drept a prezentului contract, fără ca vreuna dintre părți să poată pretinde celeilalte daune-interese.

**Art. 8.7.** Dacă o ediție pregătită este distrusă total datorită forței majore înainte de a fi pusă în circulație, „Editura” este îndreptățită să pregătească o ediție nouă, iar autorul va avea drept de remunerație numai pentru una dintre aceste ediții.

**Art. 8.8.** Dacă o ediție pregătită este distrusă parțial datorită forței majore înainte de a fi pusă în circulație, „Editura” este îndreptățită să reproducă, fără plata remunerației către autor, numai atâtea copii câte au fost distruse.

**CAPITOLUL 9. ALTE CLAUZE**

**Art. 9.1.** Pentru executarea prezentului contract, precum și pentru orice alte comunicări, părțile își aleg ca adrese de comunicare sediile/domiciliile consemnate în prezentul contract. Părțile se obligă să-și comunice reciproc eventualele modificări privind adresa, număr de telefon și/sau e-mail, în termen de maximum 3 zile lucrătoare de la apariția acestora.

**Art. 9.2.** Prezentul contract are la bază legislația în vigoare la data încheierii lui.

**Art. 9.3.** Clauzele prezentului contract nu pot fi modificate de către niciuna dintre părți în mod unilateral. Eventualele modificări ulterioare ale clauzelor prezentului se vor face numai cu acordul scris al ambelor părți, materializate prin încheierea de acte adiționale, care vor constitui anexe la contract.

**Art. 9.4.** Fiecare dintre părți este răspunzătoare în fața celeilalte părți pentru eventualele pagube pricinuite din vina sa.

**Art. 9.5.** Părțile consimt ca orice litigiu privind prezentul contract să fie rezolvat pe cale amiabilă. Dacă, totuși, litigiul nu poate fi rezolvat pe cale amiabilă, părțile se vor adresa instanței de judecată competente de la sediul Prestatorului (Str. Spiru Haret nr. 8, Bacău), respectiv Municipiul Bacău.

Încheiat azi, \_\_\_\_\_\_\_\_\_\_\_\_\_\_\_\_\_\_\_, în 2 (două) exemplare, câte unul pentru fiecare parte contractantă.

|  |  |  |
| --- | --- | --- |
| **PRESTATOR**  **EDITURA „ALMA MATER”** |  | **BENEFICIARI**  **AUTORII** |
| Rector Universitatea „Vasile Alecsandri” din Bacău,  Director Editura „Alma Mater”,  Oficiul Juridic,  Contabil Șef, |  |  |